På tampen av første verdenskrig var det kortvarige kriger mellom Litauen og Sovjetunionen og mellom Litauen og Polen. I 1918 var det en kortvarig sovjetrepublikk i Vilnius (Vilna) med omland. Polen tok militær kontroll over Vilnius med omland (omkring 6000 km), noe som ikke ble akseptert av Litauen som brøt de diplomatiske forbindelsene. På denne tiden omfattet Polen den vestlige delen av det senere Belarus nesten helt øst til Minsk. Det omstridte området var i Polens nordøstre hjørne omkring Vilnius og Grodno.